चौधुरीआ गावनि बिबुंथियाव बुंबावोदि जाय बेंगलिफोर एबा दैदेनगिरिफोरा गावनि सार्थनि थाखाय धोननि लुबैनायाव बेंगलि हारिखौ बिपिएफ दोलोनि सेराव फाननो सानदों बिसोर बादि दैदेनगिरिखौ सामोल थानो खावलायो। मैयानि बिसायख’थि फोसावदिं आफादाव बाहागो लानानै इउ पि पि एलनि गौथुमारी नेहाथारी मजिब आलि आहमेद, 27 नं नाग्रिजुलि बियाबनि इउ पि पि एलनि बिजाथि सुशील दासमोनाबो बिबुंथि लाखियो। मैयानि आफादावनो गुवार बिन’वापुर, आंगारकाटा ओनसोलनि नैजौसो सुबुंफोरा फरमेलि इउ पि पि एल दोलोआव हाबफैयो। बिसायख’थि फोसावदिं आफादाव 26 नं दरंगाजुलि बियाबनि इउ पि पि एलनि बिजाथि फनिन्द्र नार्जारी, इउ पि पि एलनि मिरु आफादनि लेङाइ आफादगिरि हजरत आलि,राफेल दैमारी, गौथुमारी नेहाथारी स्बपन दास, नेरखां खाखलारी, बिबेक रय, तामुलपुर जिल्ला इउ पि पि एलनि आफादगिरि बिपुल बसुमतारीमोनजों गोबां दैदेनगिरि-मावफारियाफोरा नुजाथियो।